text: Mikromøller velkomne på Fanø
  02 maj 2011 kl. 06.59
  Mikrovindmøller er velkomne på Fanø, hvis de ikke ødelægger landskabets udtryk. På et møde i dag skal ø-kommunens politikere drøfte opsætning af mikro-vindmøller.
  Formanden for Fanø Kommunes Erhvervs-, Natur- og Teknikudvalg, Jørgen Christian Jensen, er positiv overvor tanken - men kun i det åbne land. 
  - Vi vil ikke tillade det i by- eller sommerhusområder, men på landet kan jeg godt forestille mig det, siger Jørgen Christian Jensen til P4 Esbjerg.
  En mikrovindmølle er mellem seks og 15 meter høj. Den kan producere seks kiloWatt i timen.
  